ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
مرکز نے سی ایس سی ای گورننس سروسز انڈیا لمیٹڈ کے ساتھ ماڈل مفاہمت نامے پر دستخط کیے
اس معاہدے سے سستے دام کی دکانوں کے لیے کاروباری مواقع اور آمدنی میں اضافہ ہوگا
سی ایس سی دو طرفہ مفاہمت نامے پر دستخط کرنے کے لیے انفرادی ریاستی حکومتوں کے ساتھ اتحاد کرے گی
ریاستی حکومتوں کو مشورہ دیا گیا ہے کہ وہ سستے دام کی دکانوں کی آمدنی اور کاروباری مواقع میں اضافے کے امکانات تلاش کریں
محکمہ خوراک و عوامی تقسیم  نے صارفین کےامور، خوراک اور عوامی تقسیم کی وزارت نے ای گورننس سروسز انڈیا لمیٹڈ  کے ساتھ ایک مثالی مفاہمت نامے پر دستخط کیے ہیں۔ اس معاہدے سے سی ایس سی سروسز کے خواہش مند فیئر پرائس شاپ  ڈیلرز کے ذریعے سی ایس سی سروسز کی سستے دام کی دکانوں کو کاروباری مواقع ملیں گے اور آمدنی میں اضافہ ہوگا۔ محترمہ جیوتسنا گپتا، ڈپٹی سکریٹری  اور جناب سارتھک سچدیوا سی ایس سی کے نائب صدر نے جناب سدھانشو پانڈے، سکریٹری محکمہ خوراک و عوامی تقسیم کاری نیز سی ایس سی کے منیجنگ ڈائریکٹر جناب دنیش کمار تیاگی کی موجودگی میں اس مفاہمت نامے پر دستخط کیے۔
سستے دام کی دکانوں کو سی ایس سی سروس سینٹرز کے طور پر کام کرنے کے قابل بنانے کے لیے، سی ایس سی کو صلاح دی گئی ہے کہ صارفین کی سہولت، پین کارڈ درخواست، پاسپورٹ درخواست، بل جمع کرنے جیسی مفید خدمات کی نشان دہی کرے۔ سی ایس سی مختلف ریاستی حکومتوں کے ساتھ مل کر سی ایس سی خدمات کے خواہشمند ایف پی ڈیلرز کو ڈیجیٹل سروسز پورٹل  تک رسائی فراہم کرنے کے لیے دو طرفہ مفاہمت نامے پر دستخط کرے گا۔ سی ایس سی تکنیکی معلومات اور صلاحیت سازی کے اشتراک کے لیے عہد بستہ ہے۔
تمام ریاستی حکومتوں کو مشورہ دیا گیا ہے کہ وہ مناسب کارروائی کے بعد سی ایس سی خدمات دست یاب کرانے کی اجازت دے کر سستے دام کی دکان کی آمدنی اور کاروباری مواقع میں اضافے کے امکانات تلاش کریں۔
اس کے علاوہ صارفین کو آسانی فراہم کرنے اور سہولیات کو بہتر بنانے، ریاستوں/مرکز کے زیر انتظام علاقوں کے ذریعے فراہم کردہ خدمات جیسے نئے راشن کارڈ، موجودہ راشن کارڈ کی تازہ کاری، آدھار کارڈ سے منسلک کرنے کی درخواست، راشن دستیابی کی صورت حال چیک کرنا، اور شکایات کے اندراج وغیرہ کے سلسلے میں مختلف ریاستوں/مرکز کے زیر انتظام علاقوں ایس کے ذریعے سی ایس سی کے ساتھ امکانات تلاش کرنا ایک اضافی آپشن ہے۔ یہ ریاستی حکومت کی صوابدید پر ہے جو ڈیٹاسیکورٹی، قانونی ضابطوں کی پابندی اور دیگر متعلقہ رہ نما خطوط کی تعمیل کے سلسلے میں مناسب عمل کے بعد سی ایس سی خدمات کی فراہمی کو یقینی بنائیں گی۔
وزارت اطلاعات ونشریات
ماحولیات، جنگلات اور آب وہوا میں تبدیلی کے مرکزی وزیر مملکت جناب بابل سپریو نے IFFI @ 50 نمائش دیکھی
ماحولیات ، جنگلات اور آب وہوا میں تبدیلی کے مرکزی وزیر جناب بابل سپریو ہائی ٹیک ڈیجیٹل، انٹریکٹو اور ملٹی میڈیا نمائش IFFI @50 دیکھی، جس کا اہتمام آج بیورو آف آؤٹ ریچ اور مواصلات اور بھارت کے قومی فلم آثار قدیمہ نے کیا تھا۔
جناب بابل سپریو نے کہا کہ اس نمائش کے ذریعہ لوگوں کو فلموں کی تاریخ کے بارے میں کافی کچھ جانکاری ملتی ہے۔ انہوں نے کہا کہ ‘اس سب کچھ کو بہت عمدہ طریقے سے یکجا کیا گیا ہے اور یہ سنیما کے طلبا کے لئے بہت اچھی ہے۔ ہائی ٹیک انٹریکٹو ڈیجیٹل طریقے سے اِس سفر کا دکھایا جانا قابل ستائش ہے۔ 3 اطراف والی دیواروں کے ساتھ 360 ڈگری پر نمایاں کرنے والی زوٹروپ ، 50 کیمروں والے بلیٹن شارٹ اور دیگر چیزوں کی وجہ سے یہ نمائش بہت ہی منفرد اور دلچسپ شکل اختیار کرگئی ہے۔ معلومات کو نہایت دلچسپ طریقے سے بیان کیاگیا ہے۔ میں وزارت اطلاعات ونشریات کو اتنی زبردست نمائش کے انعقاد پر سراہتا ہوں’۔
پیٹرولیم اور قدرتی گیس کی وزارت
نومالی گڑھ ریفائنری لمیٹیڈ نے اندرا دھنش گیس گرڈ لمیٹیڈ کے ساتھ 'حق استعمال' پائپ لائن مشترک کرنے سے متعلق معاہدہ کیا
نئی دہلی:22اکتوبر،2021۔21 اکتوبر 2021 کو نومالی گڑھ ریفائنری لمیٹیڈ  اور اندر دھنش گیس گرڈ لمیٹیڈ  کے درمیان پائپ لائن 'استعمال کا حق ' مشترک کرنے سے متعلق معاہدہ طے پایا، جو انڈین آئل کارپوریشن ، آئل اینڈ نیچرل گیس کارپوریشن ، گیس اتھارٹی آف انڈیا لمیٹیڈ  اور آئل انڈیا لمیٹیڈ  کے ساتھ این آر ایل کا مشترکہ منصوبہ ہے۔
دونوں اداروں کے لیے باہمی فائدہ مند اس معاہدے پر جنرل منیجر ، این آر ایل جناب پی جے شرما اور چیف پروجیکٹ مینیجر، آئی جی جی ایل جناب پنکج پٹواری نے ڈائریکٹر ، این آر ایل جناب بی جے فوکن، ڈائریکٹر ، این آر ایل جناب اندرنیل مترا سی ای او، آئی جی جی ایل جناب اے کے ٹھاکر اور دونوں اداروں کے سینئر افسران کی موجودگی میں دستخط کیے تھے۔
این آر ایل 1630 کلومیٹر لمبی پارادیپ نومالی گڑھ کروڈپائپ لائن  بچھانے کے عمل میں ہے، ایک خام پائپ لائن جو اوڈیشہ کے پارادیپ پورٹ سے نکلتی ہے اور نومالی گڑھ  میں اپنی ریفائنری میں ختم ہونے سے پہلے مغربی بنگال، جھارکھنڈ، بہار سے گزرتی ہے۔ پائپ لائن منصوبہ این آر ایل کے میگا انٹیگریٹڈ ریفائنری توسیعی منصوبے کا ایک اہم حصہ ہے جس کی گنجائش 3 ایم ایم ٹی پی اے سے 9 ایم ایم ٹی پی اے تک بڑھانے کے لیے ہے، جس پر 28000 کروڑ روپے سے زائد کی سرمایہ کاری کی جا رہی ہے۔
آئی جی ایل ایل ہندوستان کے شمال مشرقی علاقے  کو نیشنل گیس گرڈ سے جوڑنے کے اپنے اہم منصوبے کے ایک حصے کے طور پر گوہاٹی سے نومالی گڑھ تک قدرتی گیس کی پائپ لائن بچھانے کا کام انجام دے رہا ہے۔ آئی جی جی ایل کی قدرتی گیس پائپ لائنیں گوہاٹی کو این ای آر کے بڑے شہروں جیسے ایٹا نگر، دیما پور، کوہیما، امپھال، ایزوال، اگرتلہ، شیلانگ، سلچر، گنگٹوک اور نومالی گڑھ سے جوڑیں گی۔
این آر ایل اور آئی جی جی ایل کا پائپ لائن شیئرنگ کا معاہدہ پی این سی پی ایل پروجیکٹ اور این ای آر گیس گرڈ پروجیکٹ کے درمیان ہم آہنگی کا فائدہ اٹھاتا ہے کیونکہ پائپ لائنیں تقریباً 386 کلومیٹر کے لیے بائیہٹا  سے نومالی گڑھ تک ایک مشترکہ راستے کا اشتراک کرتی ہیں۔ آر او یو ماڈل پائپ لائن بچھانے کے کام اور اس کے نتیجے میں پائپ لائن کے موثر آپریشن کے لیے زمین کے حصول اور وسائل کے اشتراک کو ہموار کرتا ہے۔ یہ معاہدہ جی آر ایل کے ساتھ این آر ایل کے پہلے پائپ لائن آر او یو شیئرنگ معاہدے کی پیروی کرتا ہے، جس پر 14 اکتوبر 2020 کو دستخط ہوئے، جو بہار کے پورنیا سے بیہاتا تک 550 کلومیٹر کے فاصلے پر ہے، جو پردھان منتری ارجا گنگا پروجیکٹ کا بھی ایک حصہ ہے۔
یہ معاہدے حکومت ہند کے ہائیڈرو کاربن وژن 2030 میں شمال مشرقی ہندوستان کے لیے اہم سنگ میل کی حیثیت رکھتے ہیں جو کہ این ای آر کی پٹرولیم مصنوعات کی بڑھتی ہوئی مانگ کے مطابق صاف ایندھن تک رسائی کو بڑھانے کے لیے خطے کی ہائیڈرو کاربن کی صلاحیت کو بڑھانے اور خطے کی سماجی و اقتصادی ترقی کے لیے کوشاں ہیں۔
-----------------------
ش ح۔م ع۔ ع ن
U NO:12107
(Visitor Counter : 108
وزارات ثقافت
نیشنل گیلری آف ماڈرن آرٹ ،میوزیم کے 69 سال مکمل ہونے کے موقع پر’’اسپرنگ فیسٹا‘‘ 2023 یعنی موسم بہار کے جشن کا انعقاد کرے گی
نیشنل گیلری آف ماڈرن آرٹ، نئی دہلی میوزیم کے 69 سال مکمل ہونے پر پہلی مرتبہ’’اسپرنگ فیسٹا‘‘ 2023 یعنی موسم بہار کے جشن کا اہتمام کرے گی، جس کا باضابطہ افتتاح 29 مارچ 1954 کو نائب صدر جمہوریہ ڈاکٹر ایس رادھا کرشنن نے کیا تھا۔
عجائب گھر کے لان میں نمائش اور فروخت کے لیے مختلف شعبہ ہائے زندگی سے تعلق رکھنے والے پرجوش شرکاء کی طرف سے 50 سے زائد سٹالز لگائے جائیں گے جو دستکاری، سیرامکس، دیسی آرٹ، فیشن وغیرہ جیسے شعبوں میں مہارت رکھتے ہیں۔
یہ فیسٹا اپنی نوعیت کا پہلا میلہ ہے اور سامعین مختلف قسم کی تخلیقی مصنوعات سے مسحور ہوں گے جنہیں معمولی قیمتوں پر خریداجاسکتا ہے ۔لذت کام و دہن کی تسکین کے لئے انواع اقسام کے کھانے پینے کے اسٹالز بھی دستیاب ہوں گے۔میلہ دیکھنے آنے والے شائقین کو مشغول کرنے اور انہیں کینوس پر اپنی فنکارانہ صلاحیتوں کو ظاہر کرنے کا موقع فراہم کرنے کے لیے ایک خاکہ نگاری،مصوری اور پینٹنگ سیشن کا بھی منصوبہ بنایا گیا ہے۔چیزوں کو ملانے کے لیے،تقریب کے اختتام سے پہلے آرٹ کے خزانوں پر3-ڈی میپنگ پروجیکشن پیش کیا جائے گا۔ روایتی اور ہم عصر فنکاروں کی موسیقی اور پرفارمنس یعنی کارکردگی بھی اس تقریب کی خاص باتوں میں سے ایک ہے۔تقریب کا اختتام3ڈی پروجیکشن کے ساتھ ہوگا جس میں آرٹ کے خزانوں کی نمائش کی جائے گی۔
موسم بہار کا یہ جشن ،یعنی فیسٹا ، افراد کے لیے اپنے کام کی نمائش کے لیے ایک پلیٹ فارم کے طور پر کام کرے گا جبکہ مقامی طور پر تیار کردہ، دستکاری سے تیار کردہ اور تیار کردہ مصنوعات کی بھی نمائش کی جائے گی ۔این جی ایم اے کا محکمہ،تعلیم اورتحقیق سے متعلق آئیڈیاز اور پراجیکٹس پرمسلسل کام کر رہا ہے تاکہ شائقین کو ایک دوسرے کے ساتھ تبادلہ خیال کاتجربہ فراہم کیا جا سکے اور وہ میوزیم کے ساتھ مزید جڑ سکیں۔ این جی ایم اے اپنے پرکشش اور سبھی کی شمولیت والے جامع پروگراموں کے ذریعے میوزیم کے ساتھ لوگوں کی یادوں کومزید تازہ کرنے کی کوشش کرتا ہے۔
وزارت دفاع
ہند جاپان مشترکہ تربیتی مشق ’دھرما گارڈین‘کا جاپان کے صوبہ شیگا میں واقع کیمپ امازو میں آغاز ہوگا
ہندوستان اور جاپان کے درمیان چوتھی مشترکہ فوجی مشق ’’دھرما گارڈین مشق‘‘ کا اہتمام 17 فروری سے 02 مارچ 2023 تک جاپان کے شیگا صوبے کے کیمپ امازو میں کیا جا رہا ہے۔ قابل ذکر بات یہ ہے کہ ہندوستان کی طرف سے مختلف ممالک کے ساتھ شروع کی گئی فوجی تربیتی مشقوں کے سلسلے میں دھرما گارڈین کی مشق جو کہ جاپان کے ساتھ سالانہ تربیتی پروگرام ہے موجودہ عالمی صورتحال کے پس منظر میں دونوں ممالک کو درپیش سیکورٹی چیلنجوں کے لحاظ سے ناگزیر اور اہم ہے۔ اس مشق کا دائرہِ عمل جنگل اور نیم شہری/شہری علاقوں میں آپریشنز پر پلٹنوں کی سطح کی مشترکہ تربیت پر محیط ہے۔
ہندوستانی فوج کی گڑھوال رائفلز رجمنٹ اور جاپان گراؤنڈ سیلف ڈیفنس فورس  کی مڈل آرمی کی ایک انفنٹری رجمنٹ کے دستے آپریشنز کے دوران حاصل ہونے والے تجربات کو شیئر کرنےاس سال مشق میں حصہ لے رہے ہیں۔ تاکہ منصوبہ بندی اور عملدرآمد میں باہمی تعاون کو بہتر بنایا جا سکے۔ ہندوستانی فوج کا دستہ 12 فروری 2023 کو مشق کے مقام پر پہنچا جہاں ان کا پرتپاک استقبال کیا گیا۔
مشترکہ مشق دونوں افواج کو باہمی تعاون اور دوستی کو فروغ دینے کےعلاوہ اقوام متحدہ کے اختیار کے تحت حکمت عملی، تکنیک اور طریقِ عمل کی کارروائیوں میں بہترین طریقوں کا اشتراک کرنے کے قابل بنائے گی۔ تربیت بنیادی طور پر اعلیٰ درجے کی جسمانی فٹنس اور حکمت عملی کی سطح پر مشقوں کے اشتراک پر مرکوز ہوگی۔ مشق کے دوران شرکاء مختلف مشنوں میں شامل ہوں گے جن میں مشترکہ منصوبہ بندی، مشترکہ حکمت عملی، مربوط نگرانی کے گرڈز کے قیام کی بنیادی باتیں، بشمول فضائی اثاثوں کا استعمال شامل ہے۔ مشترکہ مشق دونوں فوجوں کو ایک دوسرے کو بہتر طور پر جاننے، اپنے وسیع تجربات شیئر کرنے اور حالات سے متعلق آگاہی کو بڑھانے میں سہولت فراہم کرے گی۔
’’دھرم گارڈین مشق ‘‘ ہندوستانی فوج اور جاپانی گراؤنڈ سیلف ڈیفنس فورسز کے درمیان دفاعی تعاون کی سطح کو مزید بڑھانے کے ساتھ ہی دونوں ممالک کے درمیان باہمی تعلقات کو بھی آگے بڑھائے گی۔
وزارت آیوش
میڈیسنل پلانٹس  کے مختلف پہلوؤں پر تحقیق
وزیر مملکت ، جناب کرن رجیجو  نے ایک تحریری جواب میں آج یہاں راجیہ سبھا میں بتایا کہ، نیشنل میڈیسنل پلانٹس بورڈ، وزارت آیوش،’جڑی بوٹیوں کے تحفظ، ترقی اور پائیدار انتظام کاری‘ کے تعلق سے اپنی مرکزی شعبے کی اسکیم کے تحت حکومت اور ملک بھرکی پرائیویٹ یونیورسٹیوں / تحقیقی اداروں/ تنظیموں کے تحقیقی و ترقیاتی پروجیکٹوں کو حمایت فراہم کررہا ہے۔
اس کے علاوہ، تحقیقی کونسل جیسے سینٹرل کونسل فار ریسرچ اِن آیورویدک سائنسز ، سینٹرل کونسل فار ریسرچ اِن ہومیوپیتھی ، سینٹرل کونسل فار ریسرچ اِن یونانی میڈیسن  اور سینٹرل کونسل فار ریسرچ اِن سدھ ، اور وزارت آیوش کے تحت خودمختار تنظیمیں، ادویہ کے متعلقہ نظام میں استعمال میں آنے والی جڑی بوٹیوں پر اس کے تحقیقی اداروں/ مراکز/ اکائیوں میں تحقیق و ترقی سے متعلق سرگرمیوں میں مصروف ہیں۔
اس کے علاوہ، کونسل فار سائنٹفک اینڈ انڈسٹرئیل ریسرچ کے تحت سینٹرل انسٹی ٹیوٹ آف میڈیسنل اینڈ ایرومیٹک پلانٹس ، لکھنؤ؛ انڈین انسٹی ٹیوٹ فار انٹی گریٹیو میڈیسنس ، جموں؛ انسٹی ٹیوٹ آف ہمالین بایوریسورس ٹکنالوجی ، پالم پور؛ نیشنل بوٹینیکل ریسرچ انسٹی ٹیوٹ ، لکھنؤ؛ نارتھ ایسٹ انسٹی ٹیوٹ آف سائنس اینڈ ٹکنالوجی ، جورہاٹ اور سی ایس آئی آر ۔ سینٹرل ڈرگ ریسرچ انسٹی ٹیوٹ ، لکھنؤ جیسے سرکردہ تحقیقی ادارے جڑی بوٹیوں کے مختلف پہلوؤں پر تحقیق میں مصروف ہیں۔ انڈین کونسل فار ایگریکلچرل ریسرچ  کے تحت میڈیسنل اینڈ ایرومیٹک پلانٹس ریسرچ ، آنند ، گجرات کے ڈائرکٹر نے جڑی بوٹیوں پر بیسک ، اپلائڈ اور اڈاپٹیو تحقیق کی۔ اس کے علاوہ، میڈیسنل پلانٹس اور ایرومیٹک پلانٹس کے مختلف پہلوؤں پر مطالعہ کے سلسلے میں میڈیسنل اور ایرومیٹک پلانٹس سے مصنوعات کی تیاری اور طریقہ کار کے لئے بایو ٹکنالوجی  کے ذریعہ ٹرانسلیشنل ریسرچ پر ایک پروگرام کا اہتمام کیا جاتا ہے۔
وزارت آیوش کے تحت سینٹرل کونسل فار ریسرچ اِن آیورویدک سائنسز میں کی گئیں تحقیق میں 24 نئی ادویہ تیار کی گئی ہیں۔ اس کے علاوہ، کونسل آف سائنٹفک اینڈ انڈسٹرئیل ریسرچ  نے سی ایس آئی آر۔ سی آئی ایم اے پی، سی ایس آئی آر۔ این بی آر آئی اور سی ایس آر آئی۔ سی ڈی آر آئی میں اپنی معاون تحقیق کے ذریعہ ہربل ادویہ تیار کی ہیں اور اس تکنالوجی کے تجارتی استعمال کے لئے اسے صنعت کو منتقل کر دیا گیا ہے ۔ اور، آئی سی اے آر ۔ ڈی ایم اے پی آر بھی تحقیق اور پلانٹ جینیاتی وسائل / کوالٹی پلانٹنگ مٹیرئیل پر توجہ مرکوز کر رہا ہے۔ وہ ادارے جو نئی ادویہ تیار کرنے میں مصروف ہیں، اس طرح کے کوالٹی پلانٹنگ مٹیرئیل کا فائدہ اٹھا سکتے ہیں۔
بین الاقوامی تعاون کے فروغ کے لئے اپنی مرکزی شعبہ کی اسکیم کے تحت وزارت آیوش عالمی پیمانے پر آیورویدک ادویہ اور آیوروید سمیت آیوش نظام کی ادویہ کو فروغ دینے اور عام کرنے کے لئے مختلف اقدامات کرتی ہے۔ اس کے علاوہ، سینٹرل فار ریسرچ اِن آیورویدک سائنسز، وزارت آیوش نے بین الاقوامی سطح پر آیوروید/ آیورویدک ادویہ کے فروغ کے لئے مختلف معاہدوں/مفاہمتی عرضداشتوں پر دستخط کیے ہیں۔
________
ش ح ۔اب ن
U-1088
(Visitor Counter : 121
شہری ہوابازی کی وزارت
شہری ہوابازی کی وزارت التوا میں پڑے معاملات کو نمٹانے اور سوچھتا کو فروغ دینے کی خاطر 2اکتوبر سے 31اکتوبر 2023 تک خصوصی مہم 3.0 میں شرکت کرے گی
ایم او سی اے نے 31-02اکتوبر 2022 کےدوران خصوصی مہم 2.0 میں شرکت کی تھی
التوا میں پڑے معاملات کو نمٹانے اور سوچھتا کو فروغ دینے کے مقصد سے شہری ہوابازی کی وزارت 15ستمبر 2023 سے مہم کے لئے شروع ہونے والے تیاری کے مرحلے کے ساتھ 2اکتوبر سے 31اکتوبر 2023 تک خصوصی مہم 3.0میں شرکت کرے گی۔
شہری ہوابازی کی وزارت نے سوچھتا کو ادارہ جاتی بنانے اور سرکاری دفاتر میں التوا کو کم کرنے کے مقصد سے 2اکتوبر سے 31اکتوبر 2022 کے دوران التوا میں پڑے معاملات نمٹانے اور سوچھتا کی غرض سے خصوصی مہم 2.0 میں شرکت کی تھی۔ وزارت کے علاوہ فیلڈ دفاتر ، خود مختار اداروں اور پی ایس یوز سمیت تمام منسلک دفاتر نے بھی مہم میں شرکت کی۔صفائی ستھرائی کی مہم ملک بھر میں 134مقامات پر منعقد کی گئی۔ مہم کے دوران 43224فائلوں پر نظر ثانی کی گئی ، جن میں سے 32919فائلوں کو ختم کیا گیا ، 42786 مربع فٹ جگہ خالی کرائی گئی اور اسکریپ کو فروخت کرکے 26591760روپے کا مالیہ حاصل کیاگیا۔اس کے علاوہ مہم کے دوران 582عوامی شکایتوں اور 145عوامی شکایتوں سے متعلق اپیلوں کو نمٹایاگیا۔
یہ مہم اکتوبر 2022 کے بعد بھی جاری رہی۔دسمبر 2022 سے اگست 2023 کے دوران شہری ہوابازی کی وزارت اور اس کے اداروں کے ذریعے حاصل کی گئی کامیابیاں مندرجہ ذیل ہیں:
- 6577عوامی شکایات کو نمٹایاگیا
- 314ایم پی اور وی آئی پی ریفرنس کو نمٹایاگیا
- 109189مربع فٹ جگہ خالی کرائی گئی
- اسکریپ کو فروخت کرکے2,21,07,809روپے کا ریوینیو حاصل کیاگیا
- 11283فائلوں کو ختم کیاگیا
- 36ضابطوں کو آسان بنایاگیا
شہری ہوابازی کی وزارت پچھلی مہموں کے مقاصد اورحصولیابیوں کو آگے بڑھانے کے لئے عہد بستہ ہیں۔
کیمیکلز اور فرٹیلائزر کی وزارت
ملک میں، اہم دواؤں، کے ایس ایم ڈرگس، انٹرمیڈیئیٹس اور ایکٹوفارمیسیٹیکل انگریڈینٹس کی گھریلو تیاری کی فروخت کے لئے پیداوار سے جُڑی ترغیب پی ایل آئی اسکیم کے تحت منظوری دی گئی
نئی دہلی، یکم مارچ 2021: ملک میں اہم دواؤں ،کی اسٹار ٹنگ میٹریلس  / ڈرگ انٹر میڈیئیٹس اور ایکٹو فارمیسیٹیکل انگریڈینس  میں درآمد پر انحصار کم کرنے اور خود کفالت حاصل کرنے کے مقصد سے دواسازی کے محکمے نے چارمختلف ٹارگیٹ شعبوںمیں کم سے کم گھریلو ویلیو ایڈیشن کے ساتھ گرین فیلڈ پلانٹس قائم کرکے اپنی گھریلومینوفیکچرنگ کے فروغ کے لئے پیداوار سے جڑی ترغیب پی ایل آئی اسکیم کا آغاز کیا تھا۔ اس پر 21-2020 سے
30-2029 کے لئے کل 6940 کروڑروپے کا خرچ آئے گا۔
30 نومبر 2020 کو چار مختلف ٹارگیٹ حلقے کے تحت درخواستیں طلب کی گئی تھیں اور ان درخواستوں کی آخر ی تاریخ 30 نومبر ہی تھی۔چار ٹارگیٹ حلقوں میں پھیلے 36 پروڈکٹس کے لئے کُل 215 درخواستیں موصول ہوئیں ۔ رہنما خطوط میں بتایا گیا ہے کہ درخواستوں کو پروسس کیا جائے گا اور 90دن کی مدت کے اندر اس کے بارے میں فیصلہ کیا جائے گا۔3761 کروڑروپے سرمایہ کاری کے ساتھ 5درخواستیں ٹارگیٹ سیگمنٹ 1 کے تحت پہلے ہی منظور کی جاچکی ہیں۔
ان پلانٹس کے قیام سے کمپنیوں کے ذریعہ 862.01 کروڑروپے کی کل سرمایہ کاری کی راہ ہموار ہوگی اور تقریباََ 1763 روزگار پیدا ہوں گے۔ اس طرح 4623.01 کروڑروپے کی سرمایہ کاری کے ساتھ کُل 19 درخواستوں کو حکومت کی طرف سے منظوری دی گئی ۔کمرشیل پیداوار یکم اپریل 2023سے شروع ہوگی اور 6سال کی مدت کے دوران حکومت کی طرف سے پیداوار سے جڑی ترغیب کی تقسیم 4870 کروڑروپے کی ہوگی۔ان پلانٹس کے قیام سے ان دواؤں کے اعتبار سے بڑی حد تک خودکفیل بن سکے گا۔ٹارگیٹ سیگمنٹ-4 کے تحت مزید درخواستیں 28 فروری 2021سے پہلے منظوری کے لئے بھیجی جائیں گی۔
زراعت اور کاشتکاروں کی فلاح و بہبود کی وزارت
محکمہ ماہی پروری، مویشی پروری اور ڈیری کی وزارت کے او ایس ڈی ڈاکٹر ابھیلکش لِکھی نے آئی سی اے آر-نیشنل بیورو آف فِش جینیٹک ریسورسزلکھنؤ ، اترپردیش کا دورہ کیا
ڈاکٹر ابھیلکش لِکھی ، او ایس ڈی، محکمہ ماہی پروری، مویشی اور ڈیری کی وزارت نے لکھنؤ اترپردیش میں آئی سی اے آر-نیشنل بیورو آف فِش جینیٹک ریسورسز کا دورہ کیااور ادارے کے فارموں میں ماہی پروری کرنے والے کسانوں کے ساتھ بات چیت کی۔
آئی سی اے آر-نیشنل بیورو آف جینیٹک ریسورسز  کی اہم سرگرمیوں میں ملک کے مختلف آبی ایکوسسٹم میں ماہی نامیاتی وسائل پر دستاویز سازی ، زمرہ بندی ، علامات کی تفصیل ، کیٹ لائنگ اور ان کی تحفظاتی عملیاں شامل ہیں۔اس کے علاوہ ادارہ سرحد پار کے امراض کی روک تھام کے لئے ایکسوٹکس، کورینٹائن وغیرہ کی شروعات کے لئے تحقیق کرتا ہے اور ضروری پالیسی ، اصول و ضوابط فراہم کرتا ہے۔
ادارہ ملک بھر میں 31 صحت لیباریٹریوں کی شراکت داری کے توسط سے 21ریاستوں میں آبی مویشی امراض کے لئے قومی نگرانی پروگرام بھی نافذ کرتا ہے۔
آئی سی اے آر-این بی ایف جی آر کے ڈائریکٹر نے ادارے کے تحقیق و ترقی سے متعلق سرگرمیوں کے بارے میں ایک پریزینٹیشن دی۔میٹنگ کے دوران اِکائی ممبر اور آئی سی اے آر کے سائنسداں بھی موجود تھے۔بعد ازاں ماہی پروری محکمے کے افسران کے ذریعے ریاست میں بین ملکی ماہی پروری کی صلاحیت اور دائرے پر ایک وسیع پریزینٹیشن بھی دی گئی۔ ڈاکٹر لِکھی نے گاؤں مشری پور، بلاک دیوا، بارابنکی میں مچھلی فارم کا بھی دورہ کیا اور ماہی پروری کرنے والے کسانوں کے ساتھ بات چیت کی۔
ڈاکٹر ابھیلکش لکھی نے اس بات پر زور دیا کہ آئی سی اے آر-این بی ایف جی آر اور اترپردیش سرکار کو پردھان منتری متسیہ سمپدا یوجنا کے تحت کسانوں کو دستیاب مختلف پروگراموں ، سرگرمیوں اور متعلقہ سبسڈی کے بارے میں ماہی پرور کسانوں کے درمیان بیداری پید اکرنے کے لئے وسیع طورپر کوشش کرنی چاہئے۔
شہری ہوابازی کی وزارت
نجی حفاظتی ایجنسی حفاظتی اہلکاروں کو سی آئی ایس ایف کی جگہ پر غیر –اہم کام کاج کے لئے 60ہوائی اڈوں پر تعینات کیا جائے گا
حکومت ہندکے فیصلے کے عین مطابق مجموعی طورپر 1924نجی حفاظتی ایجنسی حفاظتی اہلکاروں کو غیر اہم کام کاج کے عہدوں پر تعینات مرکزی صنعتی حفاظتی دستوں کی جگہ پر 60 ہوائی اڈوں پر تعینات کیا جائے گا۔
مذکورہ فیصلے سے حفاظتی اخراجات میں کمی آئے گی اور ان سی آئی ایس ایف اہلکاروں کو دیگر ہوائی اڈوں پر تعینات کیا جاسکتا ہے، جس سے حفاظتی نظم وضبط کو مزید مضبوط بنانے میں مدد ملے گی، ساتھ ہی اس سے نئے گھریلو اور بین الاقوامی ہائی اڈوں کے کام کاج میں مزید مدد ملے گی۔
ایئرپورٹ اتھارٹی آف انڈیانے45ہوائی اڈوں پر غیر اہم عہدوں کے لئے ڈائریکٹوریٹ جنرل ری سیٹل منٹ اسپناسرڈ حفاظتی ایجنسیوں سے 581 حفاظتی اہلکاروں کو تعینات کیا ہے۔ان حفاظتی اہلکاروں کو منتخب شدہ ہوائی اڈوں پر مواصلاتی حفاظتی تربیتی پروگرام مکمل کرنے کے بعد تعینات کیا جائے گا۔آج کی تاریخ میں 16ہوائی اڈوں کے لئے 161 ڈی جی آر اہلکار اے وی ایس ای سی تربیتی پروگراموں میں حصہ لے رہے ہیں اور انہیں 24ستمبر 2022ء سے تربیت مکمل کرنے کے بعد تعینات کی جائے گا۔
کولکاتہ ہوائی اڈے پر اے وی ایس ای سی تربیتی پروگرام میں حصہ لینے کے بعد 9ستمبر 2022ء سے پہلے سے ہی 74ڈی جی آر حفاظتی عملوں کو تعینات کیا جاچکا ہے،باقی حفاظتی عملوں کی تعیناتی کا عمل جاری ہے۔
چنئی ایئرپورٹ پر نجی حفاظتی اہلکاروں کے تربیتی سیشن کے دوران اے پی ڈی چنئی جناب شرد کمار ، ای ڈی سیکورٹی جناب سدھیر ملک کے ساتھ ۔
وزارت دفاع
ہندوستان کی بحریہ اور سری لنکا کی بحریہ کے درمیان آٹھویں سالانہ بحری مشقیں سیلی نیکس 2020 ترنکومالی کے ساحلی سمندر کے اس 19 سے 21 اکتوبر 2020 تک ہوں گی
ہندوستان کی بحریہ اور سری لنکا کی بحریہ کے درمیان آٹھویں سالانہ باہمی بحری مشقیں ایس ایل آئی این ای ایکس 19 سے 21 اکتوبر 2020 سے سری لنکا کے ساحلی علاقے ترنکومالی میں شروع ہوں گی۔ سری لنکا کی بحریہ کی نمائندگی وہاں کا بحریہ جہاز ایس ایل این شپ   اور گجا باہو  کرے گا، جس کی قیادت سری لنکا بحریہ میں فلیگ آفیسر کمانڈنگ نیول فلیٹ ویر ایڈمرل بندرا جیاتھلکا کریں گے، جبکہ بھارتی بحریہ کی نمائندگی ملک میں ہی تیار کردہ اے ایس ڈبلیو کورویٹس کامورٹا اور کلٹن کریں گے جس کی کمان ویر ایڈمل سنجے وت سین کریں گے جو فلیگ آفیسر کمانڈنگ ایسٹرن فلیٹ ہیں۔ اس کے علاوہ ہندوستان کا بحریہ ایڈوانس لائٹ ہیلی کاپٹر اور چیتک ہیلی کاپٹر بھارتی بحریہ کے جہازوں پر تعینات ہیں۔ بحری مشقوں میں ڈورنیر میری ٹائم گشتی طیارہ بھی شرکت کرے گا۔ اس سے پہلے ستمبر 2019 میں سری لنکا اور بھارتی بحریہ کے درمیان بحری مشقیں وشاکھاپٹنم کے ساحل پر ہوئی تھیں۔
سری لنکا اور بھارت کی بحریہ کے درمیان بحری مشقیں کرنے کا مقصد انٹر-آپرپبیلٹی کو بڑھانا۔ ایسی مفاہمت کو بہتر بنانا، بہترین طریقہ کار اور طور طریقوں کا تبادلہ کرنا ہے۔ اس کے علاوہ بحری مشقیں ہمارے ہی ملک میں دیسی تکنیک سے بنائے گئے بحری جہازوں اور طیاروں کی صلاحیتوں کو ظاہر کرتا ہے۔ بحری مشقوں کے دوران سطح اور فضائی شکن مشقیں کیے جانے کا بھی منصوبہ ہے۔ اس کے علاوہ بحری مشقوں کے دوران ہتھیاروں سے فائرنگ، سی مین شپ ارتقا، مینوورس اور کراس ڈیک فلائنگ آپریشنس کا بھی منصوبہ ہے جس سے دونوں دوست ملکوں کی بحریہ کے درمیان پہلے سے قائم انٹر-آپرپبلیٹی کی اعلیٰ ڈگری میں مزید اضافہ ہوگا۔
سری لنکا اور بھارت کی بحریہ کے درمیان بحری مشقیں دونوں ملکوں کے درمیان گہری وابستگی کا اظہار ہوتا ہے، جس سے میری ٹائم ڈومین میں ایسی تعاون مستحکم ہوا ہے۔ خطے میں سب کے لئے سیکورٹی اور ترقی کا وزیر اعظم کا وژن اور بھارت کی پہلے پڑوسی کی پالیسی کے مطابق حالیہ سالوں میں سری لنکا اور بھارتی بحریہ کے درمیان انٹرایکشن میں بھی خاطر خواہ اضافہ ہوا ہے۔
وزارت اطلاعات ونشریات
جوار کے بین الاقوامی سال پر سی بی سی گوا کی ملٹی میڈیا نمائش اختتام پذیر
طلباء نےنمائش میں جوار کے پکوان سے ناظرین کا دل جیت لیا
سینٹرل بیورو آف کمیونیکیشن، گوا کی جوار کے بین الاقوامی سال پر ملٹی میڈیا نمائش آج اختتام پذیر ہوگئی۔ اس چار روزہ نمائش کو حوصلہ افزا ردعمل ملا کیونکہ پنڈال میں سیکڑوں زائرین کا ہجوم دیکھا گیا ۔اس میں توجہ کا جو مرکز تھا ان میں باجرے پر معلوماتی ویڈیوز اور تصاویر،آئی سی اے آر –مرکزی ساحلی زرعی ریسرچ انسٹی ٹیوٹ کا ایک اسٹال اور باجرے سے بنے پکوان کا مقابلہ شامل تھا۔
اس نمائش میں منعقد کیا جانے والا کھانوں کا مقابلہ لوگوں کی توجہ کا مرکز رہا کیونکہ اس میں گوا کالج آف ایگریکلچر کے 40 سے زیادہ طلباء نے حصہ لیا۔ پریتی نائک نے اپنے گلوٹین فری جوار کیک کے ساتھ پہلا انعام حاصل کیا جبکہ ریا واز کو جوار سے تیار کیا گیا گوا کا ناشتہ تیزان کے باعث دوسرے نمبر پر رہی ۔شرکاء اور یہاں آنے والوں کے لیے باجرے سے تیار کردہ متنوع پکوان یکساں طور پر دلچسپی کا باعث بنا ۔
حکومت گو اکے ڈائریکٹوریٹ آف ایگریکلچر کے ڈائریکٹر نوول الفانسو نے نمائش میں شرکت کی اور جوار کو روزانہ کی خوراک میں شامل کرنے کی اہمیت کے بارے میں تفصیل سے بات کی ۔ انہوں نے محکمہ زراعت کی جانب سے جوار کی کاشت کو بڑھانے کے لیے اٹھائے جانے والے اقدامات کے بارے میں تفصیل سے بتایا۔ انہوں نے مزید کہا کہ عوام میں بیداری پیدا کرنا ان کے محکمہ کے لیے ایک ترجیحی شعبہ ہے کیونکہ ریاستی حکومت جوار کے بین الاقوامی سال کو شاندار طریقے سے منانے کا منصوبہ بنایا ہے۔
اس نمائش کا افتتاح شمالی گوا کے پولیس سپرنٹنڈنٹ  ندھن والسن نے کیا جو بذات خود ایک ٹرائےتھلون ایتھلیٹ اور کینسر سے بچنے والے ہیں۔ ایس پی ندھن والسن نے ہر ایک کو صحت مند رہنے کے لئے اپنی غذا میں باجرا شامل کرنے کی تاکید کی جیسا کہ انہوں نے بھی کیا اور روزانہ راگی میلیٹ ڈنر ان کی صحت کی تبدیلی کا ایک اہم جزء تھا۔ آئی سی اے آر –مرکزی ساحلی زرعی ریسرچ انسٹی ٹیوٹ کے ڈائریکٹر ڈاکٹر پروین کمار نے اس موقع پر سمجھایا کہ میلیٹ کس طرح مضبوط اور آسان ہے ۔
اس چار روزہ نمائش کا انعقاد حکومت ہند کےزیر اہتمام سال بھر چلنے والے باجرے کے بین الاقوامی سال کے ایک حصے کے طور پر منعقد کی گئی تھی ۔
نمائش کی تصاویر یہاں مل سکتی ہیں
جوار کے بین الاقوامی سال کے بارے میں
برصغیر پاک و ہند میں باجرا ایک روایتی اناج ہے ۔ جوار چھوٹا دانےدار ، سال بھر کا ، گرم موسم کا اناج ہے ، اس کا تعلق گھاس کے کنبے سے ہے ۔ دیگر مشہور اناج کے مقابلے وہ بارش پر مبنی سخت دانے ہیں جن میں پانی اور زرخیزی کی کم ضرورت ہوتی ہے ۔ اس وقت 130 سے زیادہ ممالک میں اگنے کی وجہ سے ، ایشیاء اور پورے افریقہ میں نصف ارب سے زیادہ افراد کے لئے جوار روایتی کھانا سمجھا جاتا ہے۔ ہندوستان کی جانب سے ایک تجویز کے بعد اقوام متحدہ کے ذریعہ 2023 کو باجرا کا بین الاقوامی سال قرار دیا گیا ہے۔ ایسے وقت میں جب عالمی زرعی نظام کو بڑھتی ہوئی عالمی آبادی کا پیٹ بھرنے میں مسلسل چیلنجوں کا سامنا کرنا پڑ رہا ہے ، تب باجرا جیسے لچکدار اناج ایک سستی اور غذائیت سے بھرپورگنجائش فراہم کرتا ہے۔ لہذا اس کی کاشت کو فروغ دینے کی کوششوں میں تیزی لانے کی ضرورت ہے۔ اپریل 2018 میں ، باجرا کو "نیوٹری اناج" کے نام سے منسوب کیا گیا ، اس کے بعد سال 2018 کو باجرا کا قومی سال قرار دیا گیا ، جس کا مقصد بڑے پیمانے پر اس کی تشہیر اور مانگ بڑھانا ہے۔ 2021-2026 کے درمیان کی مدت کے دوران باجرا کی عالمی منڈی میں 4.5 فیصد سی اے جی آر رجسٹر ہونے کا امکان ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
2296
(Visitor Counter : 65